CELEX: 32017R1241
Language: mt
Date: 2017-07-10 00:00:00
Title: Regolament ta' Implimentazzjoni tal-Kunsill (UE) 2017/1241 tal-10 ta' Lulju 2017 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja

11.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 178/1
            
         REGOLAMENT TA' IMPLIMENTAZZJONI TAL-KUNSILL (UE) 2017/1241
   tal-10 ta' Lulju 2017
   li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 36/2012 tat-18 ta' Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (1), u b'mod partikolari l-Artikolu 32(1) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Fit-18 ta' Jannar 2012, il-Kunsill adotta r-Regolament (UE) Nru 36/2012.
            
         
               (2)
            
            
               Jenħtieġ li persuna waħda ma tibqax tinżamm fuq il-lista ta' persuni fiżiċi u ġuridiċi, entitajiet jew korpi soġġetti għal miżuri restrittivi li tinsab fl-Anness II għar-Regolament (UE) Nru 36/2012 ('il-lista').
            
         
               (3)
            
            
               Jenħtieġ li tiżdied entità waħda mal-lista ta' entitajiet fl-Anness II għar-Regolament (UE) Nru 36/2012.
            
         
               (4)
            
            
               Jenħtieġ ukoll li tiġi aġġornata l-informazzjoni relatata ma' persuna waħda li tinsab fl-Anness II għar-Regolament (UE) Nru 36/2012.
            
         
               (5)
            
            
               Għalhekk, jenħtieġ li l-Anness II għar-Regolament (UE) Nru 36/2012 jiġi emendat skont dan,
            
         ADOTTA DAN IR-REGOLAMENT:
   Artikolu 1
   L-Anness II għar-Regolament (UE) Nru 36/2012 huwa emendat kif jinsab fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-10 ta' Lulju 2017.
      
         
            Għall-Kunsill
         
         
            Il-President
         
         M. MAASIKAS
      
   
   
      (1)  ĠU L 16, 19.1.2012, p. 1.
   
      ANNESS
      L-Anness II għar-Regolament (UE) Nru 36/2012 huwa emendat kif ġej:
      
                  1.
               
               
                  Fil-Parti A (“Persuni”), l-elenkar tal-persuna li ġejja u l-entrata relatata huma mħassra:
                  
                              “202.
                           
                           
                              Ahmad Barqawi (magħruf ukoll bħala Ahmed Barqawi)”.
                           
                        
            
                  2.
               
               
                  Fil-Parti A (“Persuni”), l-entrata li tikkonċerna l-persuna elenkata hawn taħt hija sostitwita b'dan li ġej:
                  
                               
                           
                           
                              Isem
                           
                           
                              Informazzjoni ta' identifikazzjoni
                           
                           
                              Raġunijiet
                           
                           
                              Data tal-elenkar
                           
                        
                              “203.
                           
                           
                              George Haswani
                              (magħruf ukoll bħala Heswani; Hasawani; Al Hasawani)
                           
                           
                              Indirizz: Damascus Province, Yabroud, Al Jalaa St, Syria
                           
                           
                              Negozjant prominenti li jopera fis-Sirja, b'interessi u/jew attivitajiet fis-setturi tal-inġinerija, tal-bini u taż-żejt u l-gass. Għandu interessi fi u/jew għandu influwenza sinifikanti f'għadd ta' kumpaniji u entitajiet fis-Sirja, b'mod partikolari HESCO Engineering and Construction Company, kumpanija ewlenija tal-inġinerija u tal-bini.
                           
                           
                              7.3.2015”
                           
                        
            
                  3.
               
               
                  Fil-Parti B (“Entitajiet”), tiddaħħal l-entrata għall-entità li ġejja:
                  
                               
                           
                           
                              Isem
                           
                           
                              Informazzjoni ta' identifikazzjoni
                           
                           
                              Raġunijiet
                           
                           
                              Data tal-elenkar
                           
                        
                              “71
                           
                           
                              Abdulkarim Group
                              (magħruf ukoll bħala Al Karim for Trade and Industry/Al Karim Group)
                           
                           
                              5797 Damascus
                              Syria
                           
                           
                              Abdulkarim Group huwa konglomerat Sirjan rikonoxxut internazzjonalment li huwa assoċjat ma' Wael Abdulkarim, li huwa elenkat bħala negozjant prominenti li jopera fis-Sirja.
                           
                           
                              11.7.2017”